Iglu

thumb|331x331px
**Iglu**a (inuiteraz: ***igdlu***, silabario inuktitutean: ᐃᒡᓗ; pluralez: *igluit,* ᐃᒡᓗᐃᑦ [iɣluˈit]) elurrezko blokez egindako aterpea da. Gehienetan, kupula-forma hartzen du. Kanadan, hango inuiten neguko edo ehiza-garaiko etxea izaten da.

Igluak elur-mokorrez egiten dira, eta esfera-erdiaren itxura izaten dute. Mackenzie ibaiaren deltaren eta Labrador penintsularen arteko lurraldeko inuitek egiten dituzte. Udan, foka-larruzko eta oihalezko etxeetan bizi dira. 

Eraikin horiek ez dute inolako euskarri-egiturarik, bloke bakoitza (elur zapalduaz egina) azpian duenaren gainean finkatzen baita. Elurraren isolamendu termikoari esker, barnean baleko tenperaturak lor daitezke. Hain zuzen ere, bertan harrapatutako aire-poltsek isolatzaile bihurtzen dute: horri iglu efektua esaten zaio horri, kanpoaldean tenperaturak -45 °C-koak izan arren, barrualdeko tenperatura, gorputzaren beroak bakarrik berotzen duenean, -7 eta 16 °C artekoa izan daitekeelako. 

Askotan inuit guztiekin lotzen diren arren, tradizioz Kanadako Artiko Erdialdeko eta Groenlandiako Qaanaaq eremuko jendeak bakarrik erabiltzen zituen. Beste inuit batzuk elurraz baliatzen ziren etxeak isolatzeko, balea-hezurrez eta larruz eraikiak baitziren.

Elur trinkoa mokorretan mozten da elurretako labanaz: mokor bakoitza 60 cm luze eta 20 cm zabal izan ohi da gutxi gorabehera. Lehen errenkadan, biribilean jartzen dira elur-puskak. Puska horien gaineko zatiak biribila itxiz doaz; gero eta biribil itxiagoak egiten dira, goian zulotxo bat geratzen den arte. Sarrera estua eta sabai biribilekoa egiten zaio eraikinari: era horretara, eta zola sarrera baino gorago jarriz, aire berotua barruan pilatzen da, kanpora atera gabe.thumb|200px|Iglua Baztarla tontorrean.

Gehienetan, familia bakarrarentzakoak izaten dira. Eraikitzaile trebeek bi orduan eraiki dezakete iglu bat.eskuinera|thumb|200px|Iglua.
## Izena 
*Iglu* hitza inuiten hizkuntzako *igdlu* (pluralez, *igluit*) izenetik dator eta "etxe", "etxebizitza" esan nahi du. Elurrez eginiko etxeei (inuktitut silabarioan: ᐃᒡᓗᕕᔭᖅ, *igluvijaq;* pluralean *igluvijait*) zein beste materialez eginiko etxebizitzei (kanpindendak, zohi-etxeak, zurezko etxeak zein eraikin modernoak) erreferentzia egiteko erabiltzen da. *Iglulik* ("herri") eta *iglurirmuit* (inuit-talde baten izena) hitzen erro berbera du.

## Motak 
Hiru iglu mota tradizional daude, tamaina zein funtzio ezberdinak betetzen dituztenak: txikiak, tartekoak eta handiak.

## Eraikitzeko modua 
thumbIgluak ez dira esferikoak, bihurgune katenario bat baitute. Forma horri esker, elurrak zahartzean eragiten duen estresak eta presio konpresiboak egitura desegitea saihesten dute, denborak aurrera egin ahala txikituz doazen arren.

Hartarako erabiltzen den elurrak egitura sendokoa izan behar du, moztu eta pilatu ahal izateko: egokiena haizeak garraiatua da, mugimendu horrek trinkotu eta haren barne-egitura izotz-kristalak eratzen baititu. Lurrean geldirik egondako elurra, ordea, ez da erabilgarria.

Elur hori lau aldeko adreiluetan mozten da zerraren edo aiztoaren antzeko labanekin. Kasu batzuetan, bospasei aldeko formak ere mozten dira eraikinaren barne-lotura handitzeko, inken inperioan erabili zenaren antzera. Elur moztuaren azpian uzten diren zulo hutsak eraikinaren edo babesgunearen behealdetzat erabiltzen dira.

## Erreferentziak 
## Ikus, halaber 
* *Elur* esateko inuiterazko hitzak

## Kanpo estekak 
*  Nola eraiki iglu bat pausoz pauso